**Referat af bestyrelsesmøde i Fiskbæk mandag den 5. februar 2024**

Deltagere: Anne Marie Thomsen (58), Kirsten Friis Hansen (62), Sønke Lorenzen (30), Birthe Holm (66), Jens Vedsted-Hansen (60) og Steen Stuhr (52). Afbud fra Eva Nielsen (44).

1. Valg af referent: Jens.
2. Underskrivelse af referat

Referatet fra bestyrelsesmødet 8. januar 2024 blev underskrevet.

1. Siden sidst
* Affaldsordningen:

I den seneste tid har den nye ordning fungeret bedre, men vi vil stadig holde øje med beholdernes kapacitet. Anne Marie har købet en dåseknuser, som Steen vil montere i affaldsskuret for at udnytte glas- og metalbeholderen bedre. Kirsten påtog sig at følge løbende med i, om beholderne tømmes efter planen, og om nogle af dem bliver overfyldte.

* Rollatorstiens status:

Ved kontakt med Aarhus Kommune, Teknik og Miljø, har Jens fået oplyst, at det er Fiskbæk, der har snerydningspligt, fordi stien i en lokalplan fra 2002 er angivet som offentlig sti. Han vil kontakte Kommunen endnu engang for at dobbelttjekke, da svaret blev givet telefonisk uden at den pågældende medarbejder havde fundet den relevante lokalplan med matrikelkortet frem.

* Møde med Alm. Brand Forsikring:

Anne Marie har holdt møde med en repræsentant for Alm. Brand. Ud fra Fiskbæks skadehistorik fandt denne dog ikke grundlag for at give os noget forsikringstilbud.

* Overtagelse af nr. 64:

Der blev afholdt flyttesyn 14. januar 2024 som aftalt, og Susan Mouritsen er siden flyttet ind i nr. 64.

1. Økonomi og budget 2024

Birthe har udarbejdet et foreløbigt udkast til budget for 2024, som blev gennemgået på mødet. Når der foreligger opdaterede og reviderede tal for 2023, vil budgetforslaget blive drøftet igen forud for generalforsamlingen.

1. Møde med revisor samt dato for generalforsamling

Vi aftalte at satse på at afholde generalforsamling enten 17., 18., 24. eller 25. april. Anne Marie vil kontakte kroen for at høre, hvilke af disse datoer vi kan få lokale og bespisning.

Derefter aftales datoen med revisor, og vi satser på at holde forberedende møde med revisor i løbet af marts.

Det er efterfølgende besluttet, at generalforsamlingen afholdes torsdag den 18. april.

1. Vedligeholdelsesplan

Steen vil fremover stå for løbende opdatering af vedligeholdelsesplanen.

I 2024 skal det hvide træværk på udhængene males. Det blev aftalt, at dette ligeledes gælder de hvide planker, der nogle steder adskiller tagene på nabohuse.

Anne Marie har kontaktet Beder Murerforretning, som vil vende tilbage for at aftale nærmere om arbejdsopgaver. Steen vil derefter deltage i møde med mureren.

1. El-ladestandere

Steen har indhentet priser og oplyste, at etablering af en ladestander med to udtag vil koste omkring 75.000 kr. Ved at lade Fiskbæk stå som ejer vil vi kunne få refunderet elafgift og evt. moms, hvilket vil kunne bidrage til dækning af andelsboligforeningens udgifter til etableringen.

Vi var enige om, at spørgsmålet skal drøftes på generalforsamlingen. Her vil Steen gøre nærmere rede for de tekniske og økonomiske forhold omkring etablering og drift af el-ladestandere.

1. Rensning af tagrender

Punktet blev udsat til næste bestyrelsesmøde.

1. Eventuelt
* Der er fremsat ønske om anskaffelse af ny sandkasse og nyt legehus, og vi besluttede at undersøge priser m.h.p. senere stillingtagen til, hvornår dette kan ske.
* Anne Marie oplyste, at der afholdes generalforsamling i Fællesrådet Beder-Malling-Ajstrup 14. marts 2024.
* Kirsten påtog sig at indkøbe velkomstbuket til Susan, den nye beboer i nr. 64.
* Det blev oplyst, at der i to af husene har været så store problemer med skægkræ, at beboerne har fundet det nødvendigt at få professionel sprøjtning mod dem. Vi var enige om at opfordre til, at man holder øje med problemet og evt. orienterer bestyrelsen.
1. Næste møde

Vi aftalte at holde næste bestyrelsesmøde mandag den 11. marts kl. 17.00 hos Kirsten.